El Festival Internacional del Cante de las Minas porta al municipi este dissabte l'actuació de 'La Repompilla'
09 de setembre 2021

![Imagen sin texto alternativo.](/media/cnpnzsc4/94-c_minirepom.jpg)

  

El Festival Internacional del Cante de las Minas porta este dissabte, 11 de setembre, als jardins de l'antic Casino-Gerència l'actuació de ‘La Repompilla’, la _cantaora_ Amparo Heredia, a les 22.00 hores. L'entrada és lliure i gratuïta fins a completar aforament i la duració serà de 90 minuts aproximadament. Així mateix, esta activitat s'emmarca en la programació del festival Més Escena a Sagunt, que organitza el departament de Cultura de l'Ajuntament de Sagunt.

  

Després de la realització dels concursos de _cante_, guitarra, ball i instrumentista flamenc del 60 Festival Internacional del Cante de las Minas de Cante Flamenc, la _cantaora_ Amparo Heredia Reyes, ‘La Repompilla', va aconseguir el passat 8 d'agost el màxim guardó del Festival, el trofeu ‘Lámpara Minera’ del LX Festival Internacional del Cante de las Minas de La Unión (Múrcia), la màxima distinció d'este concurs, que enguany ha tornat a celebrar-se després de suspendre's en 2020 a causa de la pandèmia de coronavirus.

  

La seua interpretació en la final de _taranto_, _farruca_, _mineras_, _malagueña_, _taranta_, _rondeña_ i _seguiriya_ li va fer mereixedora de guanyar els _cantes bajo andaluces_ (Grup III), _cantes_ de Màlaga, Granada, Còrdova i Huelva (Grup II) i _mineras_, aconseguint així el màxim guardó que atorga este gran esdeveniment flamenc (trofeu i 16.000 euros).

  

Durant tot l'espectacle es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligatori compliment per al públic.

  

![Imagen sin texto alternativo.](/media/hkqnvwa4/94-c_repompilla.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-festival-internacional-del-cante-de-las-minas-porta-al-municipi-este-dissabte-l-actuacio-de-la-repompilla/ "Facebook")
*   [](http://twitter.com/share?url=https://aytosagunto.es/va/actualitat/el-festival-internacional-del-cante-de-las-minas-porta-al-municipi-este-dissabte-l-actuacio-de-la-repompilla/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-internacional-del-cante-de-las-minas-porta-al-municipi-este-dissabte-l-actuacio-de-la-repompilla/ "Linked In")
*   [](mailto:?body=https://aytosagunto.es/va/actualitat/el-festival-internacional-del-cante-de-las-minas-porta-al-municipi-este-dissabte-l-actuacio-de-la-repompilla/)